Osnovna škola Ivana Mažuranića

Javorinska 5, 10040 Zagreb

KLASA: 007-06/22-01/10

URBROJ: 251-137-02-22-03

U Zagrebu, 05.10.2022.

**ZAKLJUČCI**

sa šesnaeste sjednice Školskog odbora održane dana 05. listopada 2022. godine u školi s početkom u 07:00 sati.

Prisutni su svi članovi Školskog odbora..

Sjednici prisustvuje ravnatelj Nikola Šandrk, prof., i tajnica Lidija Jakimenko bez prava odlučivanja.

Predsjednica je konstatirala da sjednici prisustvuje većina članova- postoji kvorum i predložila sljedeći:

**DNEVNI RED:**

1. Verifikacija zapisnika 15. sjednice Školskog odbora od 08.09.2022.
2. Donošenje Kurikuluma škole za školsku godinu 2022./2023.
3. Donošenje Godišnjeg plana i programa rada za školsku godinu 2022./2023.
4. Najam školskog prostora
5. Izbor ustanove za sistematske preglede zaposlenika
6. Kadrovska pitanja
7. Razno - pitanja i prijedlozi

Dnevni red je jednoglasno prihvaćen.

**Ad1.**

Školski odbor jednoglasno je verificirao zapisnik prethodne sjednice Školskog odbora održane 08.09.2022.

**Ad2**. Školski odbor jednoglasno je usvojio i donio Kurikulum škole za školsku godinu 2022./2023.

**Ad3.** Školski odbor jednoglasno je usvojio i donio Godišnji plan i program rada za školsku godinu 2022./2023.

**Ad4.** Školski odbor jednoglasno donosi odluku o davanju u zakup-najam školskog prostora u školskoj godini 2022./2023. Stipici Jakiću za rekreativno bavljenje košarkom i Vidik, obrt za usluge za održavanje M- Steam radionica.

**Ad5.** Školski odbor jednoglasno donosi odluku o odabiru ponude ustanove Sesvete Medic centra d.o.o. za organizaciju sistematskih pregleda za djelatnike.

**Ad6.** Članovi Školskog odbora primili su informaciju o zahtjevu djelatnice Marine Dujmović za radom s polovicom punog radnog vremena, o raspisanim natječajima za zapošljavanje za radna mjesta; učitelj hrvatskog jezika na neodređeno puno radno vrijeme, učitelj hrvatskog jezika na određeno puno radno vrijeme, učitelj informatike na određeno puno radno vrijeme, učitelj engleskog jezika na određeno puno radno vrijeme, kuhar na određeno puno radno vrijeme te o kadrovskim promjenama kod pomoćnika u nastavi.

**Ad7.** Odgojno – obrazovni proces odvija se prema planiranome.

Drugih pitanja i prijedloga nije bilo.

Zapisničar: Predsjednica Školskog odbora:

Lidija Jakimenko Iva Bojčić, prof.